Informácie týkajúce sa spracúvania a ochrany osobných údajov kandidátov na člena rady

V súlade s čl. 13 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov).

I. Identifikačné a kontaktné údaje prevádzkovateľa

Názov: Ministerstvo kultúry Slovenskej republiky

Sídlo: Námestie SNP 33, 813 31 Bratislava

IČO: 00 165 182

Telefónny kontakt: +421 – 2 – 2048 2111

E-mail: info@culture.gov.sk

Web: [webové sídlo https://culture.gov.sk](https://culture.gov.sk/)

II. Kontakt na zodpovednú osobu: e-mail: zodpovednaosoba@culture.gov.sk

III. Informácie týkajúce sa spracúvania osobných údajov na účely procesu vymenovania za člena rady

V súlade s čl. 13 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR“) Ministerstvo kultúry Slovenskej republiky ako prevádzkovateľ poskytuje nasledovné informácie:

1. Účelom spracúvania osobných údajov kandidátov na člena rady je proces vymenovania členov rady Slovenského filmového ústavu v súlade s § 25 zákona č. 40/2015 Z. z. o audiovízii a o zmene a doplnení niektorých zákonov v znení neskorších predpisov.
2. Spracúvanie osobných údajov kandidátov na účely procesu vymenovania za člena rady sa vykonáva na právnom základe uvedenom v Naria­dení EP a Rady (EÚ) 2016/679 článku 6, odseku 1. písmeno c) – spracúvanie je nevyhnutné na splnenie zákonnej povinnosti prevádzkovateľa uloženej ministerstvu v § 25, ods. 3 a ods. 4 zákona č. 40/2015 Z. z. o audiovízii a o zmene a doplnení niektorých zákonov v znení neskorších predpisov.
3. Osobné údaje úspešného kandidáta na člena rady budú poskytnuté Slovenskému filmovému ústavu. Cezhraničný prenos osobných údajov do tretích krajín alebo ich poskytnutie medzinárodným organizáciám sa neuskutočňuje, prevádzkovateľovi nevyplýva z osobitných predpisov a ani takýto prenos nezamýšľa vykonávať. Prevádzkovateľ nevykonáva ani spracúvanie osobných údajov založené na automatizovanom individuálnom rozhodovaní a nevykonáva ani profilovanie.
4. Poskytnutie osobných údajov kandidátmi je nevyhnutné na účel procesu vymenovania členov rady Slovenského filmového ústavu. V prípade neposkytnutia osobných údajov kandidátom nie je možné kandidáta zaradiť do procesu vymenovania za člena rady.
5. Osobné údaje kandidátov v rozsahu osobných údajov uvedených v doručenej obálke s návrhom kandidáta za člena sa spracúvajú a uchovávajú po dobu trvania procesu vymenovania za člena rady a následne po dobu päť rokov vymedzenú v registratúrnom pláne v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov. Po uplynutí tejto doby sa osobné údaje vyraďujú podľa registratúrneho poriadku v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.

V. Ochrana práv dotknutých osôb

Kandidát na člena rady je v súlade s čl. 15 až 22 GDPR oprávnený prostredníctvom žiadosti uplatniť si nasledovné práva dotknutých osôb:

* právo na potvrdenie o spracúvaní osobných údajov,
* právo na prístup k osobným údajom (kópiu/odpis svojich osobných údajov) vrátane relevantných informácií týkajúcich sa spracúvania osobných údajov,
* právo na opravu nesprávnych a právo na doplnenie neúplných osobných údajov,
* právo na výmaz osobných údajov,
* právo na obmedzenie spracúvania osobných údajov,
* právo na prenosnosť osobných údajov.

Právo namietať a právo na neuplatňovanie rozhodovania založeného na automatizovanom individuálnom rozhodovaní vrátane profilovania sa na účely procesu vymenovania za člena rady neuplatňuje.

Uchádzač je oprávnený podať žiadosť o výkon práv:

1. písomne doručením žiadosti osobne do podateľne alebo poštou na adresu:
Ministerstvo kultúry Slovenskej republiky, zodpovedná osoba, Námestie SNP 33, 813 31 Bratislava,
2. elektronicky prostredníctvom e-mailu: zodpovednaosoba@culture.gov.sk,
3. osobne na útvare osobný úrad Ministerstva kultúry SR, ktorý spíše záznam o výkone práv dotknutej osoby.

Ak sa dotknutá osoba domnieva, že pri spracúvaní osobných údajov boli porušené jej práva, má právo podať sťažnosť, resp. návrh na začatie konania.